روسیه ده سونگگی 24 ساعت ایچیده 857 کیشی نینگ اولیشی بیلن ینگی تور کروناویروس (کوید-19) کسل لیگی نینگ باشیدن بیری اینگ یوقاری سویه گه بارگن لیگی بیلدیریلدی.
روسیه کروناویروس کسل لیگی کنترول و توسیق بولیش مرکزیدن بیریلگن بیاناتده اولکه ده سونگگی 24 ساعت ایچیده 857 کیشی نینگ اولیشی بیلن ینگی تور کروناویروس (کوید-19) کسل لیگیدن اولگنلر سانی نینگ 206 مینگ 388 گه ییتگن لیگی معلوم قیلیندی.  بیر کونده کوید- 19 واقعه سانی نینگ ایسه 22 مینگ 430 ته کوپه ییب 7 میلیون 478 مینگ 138 گه ییتگن.
کروناویروس محدودیتلری برطرف ایتیلگن پایتخت مسکوده ماسک مجبوریتی دوام ایتماقده.
روسیه دولت رئیسلیک سرایی کرملین سوزچیسی دیمیتری پیسکوف اولکه مقیاسیده کوید-19 واقعه لری نینگ کوپه ییب بارگن لیگینی معلوم قیلیب،
"اولیم حادثه لری نینگ کوپه ییب باریشی گه اچینه میز. البته دقت قیلیشیمیز کیره ک" دیدی.
روسیه نینگ منطقه ده گی کسل لیک وضعیتی گه قره گنده قرارلر آلینگن لیگی دقت قره تگن پیسکوف اولکه مقیاسیده کوید-19 گه قرشی قوشیمچه چاره – تدبیرلر آلیش نی ریجه له گن لیکلرینی تیلگه آلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
